Du må vente med å søke til hele utdanningen er ferdig. Retten til sletting av renter på grunn av utdanning vil ikke være foreldet før tre år etter utdanningsprogrammet ditt er normert avsluttet.
For å kunne få slettet renter på grunn av fulltidsutdanning, må du ha rett til støtte fra Lånekassen til utdanningen din. Du kan med andre ord bare få slettet renter for perioder hvor du ville fått utdanningsstøtte om du hadde søkt om det.
Det er ingen grense for hvor høy inntekt eller formue du kan ha hvis du søker om sletting av renter på grunn av heltidsutdanning.
Du trenger ikke å legge ved dokumentasjon til søknaden om sletting av renter hvis du søker på grunn av utdanning. Lånekassen henter automatisk informasjon om eksamensresultater.
Du må vente med å søke til perioden du skal søke for, er over. Vi kan kun slette renter som allerede er lagt til lånet.